ПРВ ПРИВАТЕН УНИВЕРЗИТЕТ - ФОН СКОПЈЕ

Факултет зa Детективи и Безбедност

# ИзвеШтај

## за работата на деканот на

### ФАКУЛТЕТОТ ЗА ДЕТЕКТИВИ И БЕЗБЕДНОСТ

за академската 2023/24 година

#### Скопје, ноември 2024 година

**СОДРЖИНА**

|  |  |  |
| --- | --- | --- |
| **1.** | ВОВЕД |  |
|  |  |  |
| **2.** | **РАБОТАТА НА ОРГАНИТЕ И ТЕЛАТА НА ФАКУЛТЕТОТ И УПИСОТ НА СТУДЕНТИ** |  |
| 2.1 | Работата на ННУС |  |
| 2.2 | Работа на постојните комисии формирани од ННС  |  |
| 2.3 | Упис на студенти  |  |
|  |  |  |
|  |  |  |
| **3.** | **НАСТАВНО НАУЧЕН И СОРАБОТНИЧКИ КАДАР** |  |
| 3.1 | Наставен и соработнички кадар  |  |
| 3.2 | Покриеност на наставните предмети со наставници |  |
|  |  |  |
| **4.** | **НАСТАВНО-ОБРАЗОВНА ДЕЈНОСТ** |  |
| 4.1 | Реализација на наставата по студиски програми на додипломски и посдипломски студии |  |
| 4.2 | Форми на наставно-образовниот процес и методи на проверка на знаењето |  |
|  |  |  |
|  |  |  |
|  |  |  |
|  |  |  |
|  |  |  |
|  | **ЗАКЛУЧОК** |  |
|  |  |  |
|  |  |  |
|  |  |  |
|  |  |  |

# 1. В О В Е Д

Врз основа на член 114 алинеа (5) од Законот за високо образование, деканот на Факултетот за детективи и безбеност (ФДБ) до Наставно-научниот совет (ННС)и ректорот на универзитетот доставува Извештај за својата работа (најмалку еднаш годишно) за претходната академска година.

Со Извешајот на деканот за својата работа се врши процес на нивото на реализација на сите релеватни активности на Факултетот, и остваруваат следните три цели:

* да претстави краток и содржаен преглед на наставно-образовниот процес и на Факултетот, како и нивното меѓусебно влијание;
* да ги анализира добрите и слабите страни на Факултетот, и
* да се оцени успешноста на работата на деканот како огран на раководење на Факултетот.

Со нормативните акти на Факултетот, а согласно Законот за високото образование, јасно се прецизирани надлежните на деканот во процесот на управување и функционирање на истиот. Тоа обезбедува организација на работата која што дава повратни информации за степенот на реализација на поодделни задачи и одговорности. Во овој процес клучна е улогата на деканот кој што ја насочува, координира и следи реализацијата при извршувањето на поставените цели и задачи на Факултетот, а за што е одговорен пред Наставно-научниот совет, ФОН Универзитетот и Министерството за образование и наука.

 Имено, Факултетот за Детективи и Безбедност прави силни и конкретни чекори во насока на подобра организација и поголема одговорност во реализацијата на наставно-образовниот процес.

 Конкретно, воспоставени се процедури и механизми кои што овозможуваат следење и контрола на реализацијата на поставените цели и задачи, преку:

* изработка на програма за работа на деканот и поднесување извештај за степенот на нејзината реализација;
* изработка на годишен извештај за работа на наставниците и соработниците за извршување на тековните обврски како и континуирано следење на постигнатиот успех на студентите, со што е воспоставен соодветен систем на информирање и координирање на активностите.

**2. РАБОТАТА НА ОРГАНИТЕ И ТЕЛАТА НА ФАКУЛТЕТОТ И**

 **УПИСОТ НА СТУДЕНТИ**

Факултетот функционира 20 години, при што се стреми кон континуирано остварување на повисоки развојни цели и тој процес е постојана грижа на сите негови наставници и соработници. Овој процес во себе инкорпорира континуиран развој во сите сегменти на органиацијата и работењето на ФДБ во рамките на ФОН Универзитетот, и тоа:

* постојана грижа за постојните студиски и предметни програми;
* добиена е акредитација за отпочнување со нови наставни програми на првиот и вториот циклус на студии;
* изведување на настава восовремената зграда на ФОН Универзитетот, во соодветно опремени предавални:
* континуирано се следи организацијата на наставата и вежбите, и изведувањето на испитите и колоквиумите, индивидуални консултации и насочувања на студентите;
* ажурирање на сајтот на ФОН универзитетот на којшто студентите можат да ги најдат сите информации за студиските и предметните програми, распореди на наставата и вежбите и информации за основната и пошироката литература;
* изработена е и усвоена стратегија за развојот на соработката меѓу ФОН Универзитетот и стопанството во повеќе сегменти преку проектот „Фабрика на знаење“ и други проекти, а врз основа на заедничката потреба и интерес за оваа соработка.
* остварува континуирани активности преку организација, мотивација и менторирање на студентите за учество на национални и меѓународни конкурси, спроведување на проекти во соработка со бизнис секторот, спроведување на општествено одговорни проекти и сл.

Во изминатиот период беа изработени и се во процедура на акредитација на нови и современи студиски програми, така што во академската 2022/23 година ќе започне со реализација на **нови** студии во првиот и вториот циклус на студии.

Во наредниот период ќе се продолжи сопсветениот процес на напредок во насока на квалитетно и успешно остварување на целите на ФДБ за профилирање академски образаван кадар.

**2.1. Работа на ННС**

Во текот на академската 2023 година беа одржани 12 седници на Наставно-научниот совет (ННС) на **Факултетот за детективи и безбедност**.

На седниците беа дискутирани тековните услови за спроведување на наставниот процес, стратегии за воннаставни активности на кадарот и студентите, беа донесувани одлуки и решенија.

**ННС на ФДБ во текот на академската 2023/2024 година донесе одлуки за формирање на факултетска комисиja за упис, утврдување на сродните области за втор циклус на студии според акредитираните програми и услови за упис, утврдување на репрезентативни референци за избор во наставно-научни звања. ННС тековно ги разгледува пријавите за дипломски,специјалистички и магистерски трудови, формира комисии за оцена и одбрана на истите.**

* 1. **Работа на постојните комисии формирани од ННС**

Комисијата за евалуација на факултетот ја спроведе истата двократно, на крајот на зимскиот и на крајот на летниот семестар, при што податоците беа сумирани во завршниот годишен извештај.

Во продолжение се прикажани општите резултати произлезени од истата:

Табела 1. Просечна оценка на студентите на ниво на факултет за реализација на предавањата и вежбите

|  |  |
| --- | --- |
| Прашање | Просечна оценка |
| 1.Наставникот/соработникот го пренесува наставниот материјал на јасен и разбирлив начин и квалитетно ја реализира наставата | 4.61 |
| 2. Наставникот/соработникот редовно ги одржува часовите и рационално го искористува времето | 4.82 |
| 3. Односот на наставникот/соработникот кон студентите е коректен | 4.54 |
| 4. Постои интерактивност и можност за вклучување на студентите во наставата | 4.55 |
| 5. Наставникот/соработникот е достапен во определените термини за консултации | 4.49 |
| 6. Литературата/материјалот за учење и подготовка на колоквиумите/испитите навремено е достапна | 4.69 |
| 7. Поставените прашања на колквиумите/испитите се соодветни со понудениот материјал за подготовка на колквиумите/испитите | 4.83 |
| 8. Резултатите од колквиумите/испитите навремено се објавувааат и се достапни за увид од страна на студентите | 4.70 |

Од спроведенето анкетирање на студентите на Факултетот за детективи и безбедност при АУЕ - ФОН, Скопје за зимски семестар 2023/2024 година и анализата која се однесува на прашањата во анкетниот прашалник табела бр.2, може да се заклучи дека: **Просечните оценки на прашањата се во интервал од 4.49 до 4.83 и се во рамките на оценка „одличен“.**

|  |  |
| --- | --- |
| Прашање | Просечна оценка |
| 1.Наставникот/соработникот го пренесува наставниот материјал на јасен и разбирлив начин и квалитетно ја реализира наставата | 4.23 |
| 2. Наставникот/соработникот редовно ги одржува часовите и рационално го искористува времето | 4.23 |
| 3. Односот на наставникот/соработникот кон студентите е коректен | 4.37 |
| 4. Постои интерактивност и можност за вклучување на студентите во наставата | 4.3 |
| 5. Наставникот/соработникот е достапен во определените термини за консултации | 4.49 |
| 6. Литературата/материјалот за учење и подготовка на колоквиумите/испитите навремено е достапна | 4.31 |
| 7. Поставените прашања на колквиумите/испитите се соодветни со понудениот материјал за подготовка на колквиумите/испитите | 4.28 |
| 8. Резултатите од колквиумите/испитите навремено се објавувааат и се достапни за увид од страна на студентите | 4.17 |

Од спроведенето анкетирање на студентите на Факултетот за детективи и безбедност при АУЕ - ФОН, Скопје за летен семестар 2023/2024 година и анализата која се однесува на прашањата во анкетниот прашалник табела бр.2, може да се заклучи дека: **Просечните оценки на прашањата се во интервал од 4.17 до 4.49 и се во рамките на оценка „многу добар“.**

Комисијата за признавање на испити и комисијата за трансфери на студентите,успешно ги реализираа сите молби и за истите спреми и достави соодветна документација.

## 2.3. Упис на студенти во прв и втор циклус

Во академската 2023/24 година бројот на новозапишани студенти во прва година на прв циклус на студии е 37 и 8 е со префлување вкупно 45. Во академската 2020/2021 година бројот на новозапишани студенти во прва година на прв циклус на студии е 108. Во академската 2019/2020 година, бројот на новозапишани студенти во прва година на прв циклус на студии е 76, а претходната 2018/2019 биле 131**. Видлив е намалување на интересот за студии на ФДБ преку падот на бројот на новозапишани студенти во прва година. Ова се должи на конкурентоста со другите институции, намален ангажманот на кадарот на ФДБ за квалитетно образование и резултатите на студентите во текот на образовниот процес.**

Бројот на запишани во 4 година на студии во академската 2023/2024 е 8 студенти а во 5 година е 6 студенти. Бројот на запишани во 4 година на студии во академската 2020/2021 год. 24, Во академската 2019/2020 година а во 5 година (втор циклус) е 28. а претходната 2018/2019 биле 33. ФДБ поради својата специфика на областите кои ги опфаќа, усвои правилник за упис во втор циклус на студии.

**3. НАСТАВНО-НАУЧЕН И СОРАБОТНИЧКИ КАДАР**

# 3.1. Наставен и соработнички кадар

 Факултетот за детективи и безбедност во учебната 2023/2024 својата дејност ја извршува со вкупно 7 членови на наставниот кадар, од кои 7 вработени со полно работно време и тоа:

1. проф. Д-р Самир Салиески
2. проф. Д-р Љубица Кардалевска-Радојкова
3. проф. Д-р Анита Глигорова
4. проф. Д-р Александар Поповски
5. проф. Д-р Тања Китановска
6. проф. Д-р Александар Чавлевски
7. виш лектор м-р Зоран Механџиски

Во склоп на Факултетот за детективи и безбедност се ангажирани уште 11 професори од кои 8 од Факултетот за Правни и Политички науки, 2 од Факултетот за информатички технологии и 1 Научен соработник.

Во поглед на ефикасноста на организацијата и внатрешната комуникација во рамки на Факултетот – можеме да истакнеме дека се во координација на деканот оваа учебна година се функционираше без никакви забелешки.

Исто така, секој предметен наставник врши соодветни усовршувања на предментната програма, согласно со достигнувањата во развојот и да ги инкорпорира новите текови на технолошкиот развој.

Во поглед на планираните и реализираните активности – може слободно да кажеме дека целокупната наставна активност е реализирана според планот, со дополнителни практични активности кои произлегле од проекти со надворешни соработници од социјалниот и општествен сектор.

Постојната структура на наставничкиот кадар овозможува квалитетна реализација на наставата на Факултетот задетективи и безбедност. Кадарот негува перманента грижа на усовршување на вештините и реализација на проекти од областите во кои се стручни, како и развивање на иден наставен кадар од редовите на студентите.

**3.2. Покриеност на наставните предмети со наставници**

Анализата во однос на покриеноста на наставните дисциплини со наставен кадар покажува дека на Факултетот има ангажирано 19 наставници од кои 11 наставници од другите факултети на ФОН за универзитетските изборни предмети, односно 18 наставници во постојан работен однос на ФОН Универзитетот, додека во визитинг се ангажирани 1 професори.

Што се однесува до ангажираноста на наставниците во наставно-образовниот процес, тие се рамномерно распределени според областите на стручност.

Поради спецификата на детективското образование и континуитетот во пратењето на индивидуалниот развој на студентите, во голем дел од наставата наставниците ги спроведуваат и вежбите по предметите кои им се доделени.

#### 4. НАСТАВНО-ОБРАЗОВНА ДЕЈНОСТ

##  4.1. Реализација на наставата по студиски програми на додипломски и посдипломски студии

Факултетот за детективи безбедност според добиената акредитација организира настава за прв и втор циклус студии на студиските програми: **Детективи и Криминалистика** која беше спроведена за новозапишаните студенти. Веќе постоечките акредитирани програми според која беа запишани студентите од и пред академската 2022/2023 година, продолжија со своја реализација, што ќе биде случај до завршувањето на предвидената настава на запишаните студенти.

Факултетот за детективи и безбедност во академската 2023/2024 година на прв и втор циклус на студии организираше редовна настава.

 Целта на Факултетот за детективи и безбедност е да подготвува едуцирани детективи кои се профилираат во следниве области: **детективи и безбедност и криминалистика**. Студиските програми на Факултетот за детективи и безбедност овозможуваат изведување на современа и квалитетна настава како примарна цел за подготовката на студентите за успешна кариера, практична самостојна работа и доживотно учење во комплетна образовна, и научно-истражувачка средина.

Во реализацијата на студиската програма – можеме слободно да истакнеме дека планираните обврски на наставниот и соработнички кадар се исполнети во целост. Курсевите завршија во предвидените термини, а и целата **академска година траеше во предвиденото време**.

**Системот за оценување** е според ЕКТС – испитот се полага преку два колоквиуми, а се оценуваат и присутноста, активноста и изработените задачи. Колоквиумите беа спроведени во предвидените колоквиумски недели, а испитите во предвидените редовни и вонредни испитни сесии. Колоквиумите и испитите, зависно од природата на наставниот предмет, се спроведуваат апликативно и/или теоретски – писмено.

Во 2023 година дипломирале 34 студенти, додека одбрани на специјалистички 19, и магистерски 13.

* 1. **Форми на наставно-образовниот процес и методи на проверка на знаењето**

Во реализацијата на наставно-образовниот процес на Факултетот за детективи и безбедност доминира практичната и менторска настава: летно и зимско логорување, посета на криминалистичкиот музеј, посета на воените касарни за дресирање на кучиња, посета на КПУ и ВПУ и др. На сите предмети здобиените знаења се применуваат во апликативни решенија од помал или поголем обем.

При реализацијата на наставно-образовниот процес Факултетот користи компјутерска технологија и соодветни наставни помагала.

Методите за проверка на знаењата главно се преку современите методи преку кои се проверува знаењето по одредени текничко-тактички курсеви. Во овој контекст може да се каже дека студентите најголем дел од испитите ги полагаат преку колоквиуми во процесот на континуирана проверка на знаењата.

Врз основа на тоа може да се констатира дека начинот на спроведување на наставата и вежбите и индивидуалниот пристап кон студентите резултира со особено поволни резултати.

|  |  |
| --- | --- |
| **5**. | **НАДВОРЕШНАСОРАБОТКА И ПРЕТСТАВУВАЊЕ НА ДЕЛАТА НА СТУДЕНТИТЕ** |

ФДБ во академската 2023/2024 година спроведе повеќе соработки со надворешни субјекти, реализација на општествено одговорни проекти, учества/претставувања на студентите на меѓународни и државни конкурси, како и организирано јавно претставување на резултатите од образовниот процес со изложување на студентските дела.

Во периодот од 2023/2024 год. на Факултетот, како гостин-предавач, свои предавања одржале клиничка настава или практична обука:

* 1. Организирање на дебати и стручни расправи,
	2. Детектор на лажи- полиграфи,
	3. Меѓународно такмичење во стрелаштво,
	4. Обука за ракување со оружје

Предавањата кои што ги одржале гостите предавачи се во рамките на наставните програми на студиската година и предметната дисциплина, но претставуваат и начин за приближување на студентите со реалните состојби и потреби во криминалистичката област.

|  |  |
| --- | --- |
|  | **ЗАКЛУЧОК** |

Изработката на Годишен извештај на деканот на факултетот како законска обврска за сите високообразовни институции во Република Северна Македонија, претставуваше добра можност за извршување на сеопфатна анализа на состојбите и процесите на Факултетот за детективи и безбедност.

Од аспект на организацијата на работата на факултетот и внатрешната комуникација на деканот со ННС и поединечно со професорите и соработниците можеме да истакне дека комуникацијата меѓу наставниот кадар е на ниво.

Со реализацијата на студиските програми сите планираните обврски на наставниот и соработнички кадар се исполнети во целост, така што наставно-образовниот процес заврши според годишниот план за работа.

 Посветеноста на наставниот и соработнички кадар на ФДБ, во рамките на наставниот процес, но и нивните дополнителните вон наставни активности, како и фокусирањето на индивидуалните интереси, потреби и раст на студентите, придонесува кон раст на Факултетот за детективи и безбедност.

Скопје, Ноември 2024

проф. д-р Митасин Беќири

декан на Факултетот за детективи и безбедност

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_